|  |  |
| --- | --- |
| MOLNÁR ANDRÁSTurizmus-vendéglátásBA, 7. félévPécsi TudományegyetemIllyés Gyula Főiskolai Kar |  |

Témavezető:

|  |
| --- |
| Dr. Huszti Zsolt PhDfőiskolai docens, PTE IFK |

A fesztiválturizmus hatásai

A fesztiválturizmus hatásai

Molnár András Máté, Turizmus-vendéglátás BA szakos hallgató

Pécsi Tudományegyetem Illyés Gyula kar

Témavezető:

Dr. Huszti Zsolt, adjunktus, PTE-IGYK

A turizmus hosszú évszázadok alatt érte el mai világméretű szintjét, amelyet még mindig nem lehet véglegesnek tekinteni. Folyamatos fejlődésben van a világ szinte minden pontján, nem mutat stagnálást. Ezt a folyamatos növekedést a turizmus alapvető sokszínűsége generálja. A világ minden pontján, minden időpontban történnek utazások különböző desztinációkba. Minden utazni vagy kikapcsolódni vágyó ember könnyen megtalálhatja a számára megfelelő programot.

Kutatásom célja, hogy egy viszonylag könnyen értelmezhető, de átfogó tanulmány készüljön a fesztiválturizmusról. A cél, hogy ha egy laikus a kezébe veszi könnyen értelmezhető, de hasznos információkhoz jusson. Ennek ellenére igyekeztem olyan dolgozatot létrehozni, mely a szakmai világban is megállja a helyét.

Dolgozatom a turizmus egészén belül a fesztiválturizmus egészével és annak hatásával foglalkozik. Megtudhatjuk milyen történéseknek és változásoknak kellett végbe menniük ahhoz, hogy a turizmus elérje a mai fejlettségi szintjét, hogy kialakulhasson a mai értelemben vett fesztiválturizmus. A fesztiválturizmust szociális, környezeti és gazdasági hatások mentén vizsgálom. Megtudhatunk alapvető információkat egy fesztivál látogatóival kapcsolatban, amelyek segítenek megérteni a látogatók döntési mechanizmusát, ezzel elősegítve sikeres fesztiválok létrehozását. A környezeti vizsgálatok a fenntartható turizmus szemszögéből készültek. A mai világban egyre fontosabb szerepet kap a fenntarthatóság, nem csak a turizmusban, hanem az egész világgazdaságban, ezért feltétlen fontosnak tartottam ezeknek a szemléleteknek a megemlítését. A fesztiválturizmus gazdasági hatásait tartom az összes vizsgált hatás közül a legfontosabbnak, ugyanis a turizmus fontos szerepet játszhat egy ország államgazdaságában. A fesztiválturizmus pedig könnyen fejleszthető, és fontos szerep juthat neki a turizmus egészén belül. Azonban nem szabad elfelejteni, hogy a vizsgálatok konkrét fesztiválok alapján készíthetőek, és a fesztiválturizmus, hasonlóan magához az egész turizmushoz, igen sokszínű.

Bízom benne, hogy a dolgozatommal egy érdemi munkát tudok létrehozni, amely felhívja a figyelmet a fesztiválturizmus fontosságára és tudatos fejlesztésének kötelező lehetőségére. A turizmus igen gyümölcsöző ágazata, ezért a befektetett energia többszörösen megtérülhet.